cyanic-selkie/wikianc huggingface dataset:
Διακόσμηση αυγών στη σλαβική κουλτούρα
Το σχέδιο εφαρμόζεται συχνά στα αυγά με τη διαδικασία του κεριού, παρόμοια με την τεχνική του μπατίκ. Μια γραφίδα χρησιμοποιείται για την εφαρμογή του ζεστού κεριού στο τσόφλι του αυγού, το οποίο τοποθετείται διαδοχικά σε μια σειρά από δοχεία με υγρή μπογιά. Το κερί σφραγίζει τη μπογιά πάνω στο αυγό, ενώ τα χρώματα και το σχέδιο αποκαλύπτονται όταν αφαιρείται το κερί (λιώνοντάς το) στο τέλος.
Άλλες τεχνικές περιλαμβάνουν μια παραλλαγή του μπατίκ που χρησιμοποιεί μια απλή μύτη καρφίτσας για την εφαρμογή του κεριού, μια τεχνική κατά την οποία εφαρμόζεται η μπογιά στο αυγό και στη συνέχεια χαράσσονται τα μοτίβα στο κέλυφος, βαμμένα αυγά, τα τσόφλια των οποίων βάφονται με πινέλο, καθώς και διάφορες εκδοχές απλικέ, όπου διάφορα αντικείμενα (όπως άχυρο, χαρτί, χάντρες, πούλιες) επικολλώνται στο τσόφλι του αυγού.
Ενώ τα διακοσμημένα αυγά διαφόρων σλαβικών εθνών έχουν πολλά κοινά, οι εθνικές παραδόσεις ποικίλλουν.
Εξωτερικοί σύνδεσμοι
Κατηγορία:Πολιτισμός της Κροατίας Κατηγορία:Ουκρανική κουζίνα Κατηγορία:Σλαβική κουζίνα Κατηγορία:Σλαβικός πολιτισμός Κατηγορία:Βουλγαρική κουζίνα Κατηγορία:Σερβικός πολιτισμός Κατηγορία:Σερβική κουζίνα Κατηγορία:Σλοβενική κουζίνα Κατηγορία:Πολωνική κουζίνα Κατηγορία:Ρωσική κουζίνα Κατηγορία:Σλαβικά έθνη
Φωτεινή Βάκη
Η Φωτεινή Βάκη (γεν. 1971) είναι Ελληνίδα πανεπιστημιακός και πολιτικός.
Βιογραφία
Γεννήθηκε το 1971 στην Αθήνα και σπούδασε στο Τμήμα Φιλοσοφίας, Παιδαγωγικής και Ψυχολογίας στο Αριστοτέλειου Πανεπιστημίου Θεσσαλονίκης. Κατόπιν έκανε μεταπτυχιακό και διδακτορικό στο Πανεπιστήμιο του Έσσεξ. Διδάσκει από το 2005 Ιστορία της Φιλοσοφίας στο τμήμα Ιστορίας του Ιονίου Πανεπιστημίου.
Εξελέγη βουλευτής Κέρκυρας με τον ΣΥΡΙΖΑ στις εκλογές του Ιανουαρίου και του Σεπτεμβρίου του 2015 και από τις 4 Οκτωβρίου του 2015 έως τις 16 Ιουλίου του 2019 ήταν κοινοβουλευτική εκπρόσωπος του ΣΥΡΙΖΑ. Από τις 23 Οκτωβρίου του 2016 έως τις 14 Οκτωβρίου του 2018 ήταν μέλος του Πολιτικού Συμβουλίου της Πολιτικής Γραμματείας του ΣΥΡΙΖΑ, ενώ είναι μέλος της Κεντρικής Επιτροπής του κόμματος.
Εξωτερικοί σύνδεσμοι
Κατηγορία:Απόφοιτοι Αριστοτελείου Πανεπιστημίου Θεσσαλονίκης Κατηγορία:Έλληνες πανεπιστημιακοί Κατηγορία:Βουλευτές εκλεγμένοι με τον ΣΥΡΙΖΑ Κατηγορία:Βουλευτές Κέρκυρας
Γιαν Ίβαρσον
Ο Γιαν Ίβαρσον (1931) είναι Σουηδός μεταφραστής, με ειδίκευση στην οπτικοακουστική μετάφραση.
Βιογραφία
Ο Ίβαρσον σπούδασε μαθηματικά, φυσική, λογοτεχνία, σκανδιναβικές γλώσσες και αγγλική φιλολογία στο Πανεπιστήμιο της Ουψάλα. Υπήρξε μέλος της φοιτητικής θεατρικής ομάδας και αργότερα εργάστηκε στο δημοτικό θέατρο της Ουψάλα. Από το 1960 έως το 1963 δίδαξε στο Christian-Albrechts-Universität στη Σουηδία και από το 1963 μέχρι το 1970 δίδαξε σουηδική γλώσσα και λογοτεχνία στο Πανεπιστήμιο της Σορβόνης στο Παρίσι. Από το 1965 έως το 1970 δίδαξε στην École Supérieure d'Interprètes et de Traducteurs (Ανωτάτη Σχολή Μεταφραστών και Διερμηνέων) στο Παρίσι και εργάστηκε σε αρκετά θέατρα στην ίδια πόλη. Από το 1970 έως το 1978 υπήρξε γενικός διευθυντής στο Σουηδικό Πολιτιστικό Κέντρο στο Παρίσι.
Επέστρεψε στη Σουηδία το 1978 και εργάστηκε στη Στοκχόλμη ως υποτιτλιστής για την τηλεόραση και τον κινηματογράφο, κυρίως για τον σουηδικό ραδιοτηλεοπτικό σταθμό Sveriges Television (SVT). Έγινε υπεύθυνος προγράμματος με ειδίκευση στο δράμα. Συνεργάστηκε με τη ScanTitling/Cavena σε ένα νέο πρόγραμμα υποτιτλισμού μέσω υπολογιστή στο SVT. Συνταξιοδοτήθηκε το 1995 και μετακόμισε στην παραλιακή πόλη Simrishamn στη νότια Σουηδία όπου συνέχισε να εργάζεται ως μεταφραστής και υποτιτλιστής.
Έργα
Ο Ίβαρσον έχει μεταφράσει στίχους, δράμα, προγράμματα για την τηλεόραση και βιβλία από τα γαλλικά, τα γερμανικά και τα αγγλικά προς τα σουηδικά. Το 1992 κυκλοφόρησε το βιβλίο Subtitling for the Media – A Handbook of an Art και το 1998 ο ίδιος και η Mary Carroll κυκλοφόρησαν το εγχειρίδιο Subtitling. Το βιβλίο του 'Short Technical History of Subtitles in Europe' παραμένει ένα από τα ελάχιστα βιβλία που έχουν ως θέμα την ιστορία του υποτιτλισμού και κατέχει σημαντική θέση στη διεθνή βιβλιογραφία.
Από το 1992 έως το 1996 συνεργάστηκε με την ομάδα εργασίας του Language Transfer of the European Institute for the Media και το 1995 ήταν ένα από τα ιδρυτικά μέλη του European Association for Studies in Screen Translation (ESIST), στο οποίο διετέλεσε για κάποια χρόνια αντιπρόεδρος.
Βραβεία
Το Βραβείο Γιαν Ίβαρσον απονέμεται από την European Association for Studies in Screen Translation στην καλύτερη συνεισφορά στον κλάδο της οπτικοακουστικής μετάφρασης. Το πρώτο βραβείο δόθηκε στον ίδιο τον Ίβαρσον στο Βερολίνο στο συνέδριο Language and the Media που πραγματοποιήθηκε το 2010, για την πρωτοπορική συνεισφορά του στον κλάδο του υποτιτλισμού. Μετέπειτα νικητές του βραβείου Γιαν Ίβαρσον ήταν η υποτιτλίστρια Mary Carroll (2012) και ο ερευνητής της οπτικοακουστικής μετάφρασης Jorge Díaz Cintas (2014).
Διουρητικό
Τα διουρητικά είναι ομάδα φαρμάκων τα οποία αυξάνουν τον όγκο των αποβαλλόμενων ούρων.Οι περισσότεροι διουρητικοί παράγοντες είναι αναστολείς των μεταφορέων ιόντων που ελαττώνουν την επαναρρόφηση νατρίου σε διαφορετικές θέσεις στον νεφρώνα. Ως αποτέλεσμα το Νάτριο και άλλα ιόντα όπως το χλώριο εισέρχονται στα ούρα σε μεγαλύτερες από τις κανονικές ποσότητες από τις κανονικές μαζί με νερό το οποίο θα συμπαρασυρθεί παθητικά, μέσω ώσμωσης για να διατηρηθεί ισορροπία. Κατά συνέπεια τα διουρητικά αυξάνουν τον όγκο των ούρων, μεταβάλλουν το PH τους, και μεταβάλλουν την συγκέντρωση ούρων και αίματος σε ιόντα. Υπάρχουν αρκετές κατηγορίες διουρητικών, στις οποίες παρατηρείται γενικά διαφοροποίηση στον τρόπο δράσης, καθώς και στην ισχύ. Σαν κατηγορίες εντοπίζουμε τα Καλιοσυντηριτικά διουρητικά, τα διουρητικά της Αγκύλης του Henle, τους αναστολείς Καρβονικής Ανυδράσης, τα Ωσμωτικά διουρητικά και τέλος τα Θειαζιδικά διουρητικά.
Θειαζίδες και σχετικοί παράγοντες
Οι Θειαζίδες είναι από τα πιο ευρέως χρησιμοποιούμενα διουρητικά. Είναι παράγωγα σουλφοναμίδων και η δράση τους εντοπίζεται στο άπω εσπειραμένο σωληνάριο, και χαρακτηρίζονται σαν 'χαμηλής οροφής', καθώς η αύξηση της δόσης τους πάνω από την συνιστώμενη δεν αυξάνει περαιτέρω την διουρητική ικανότητα. Τα θειαζιδικά διουρητικά και τα ανάλογα τους δρουν κυρίως στην περιοχή του φλοιού του ανιόντος σκέλους της αγκύλης του Henle, και στο άπω εσπειραμένο σωληνάριο για να ελαττώσουν την επαναρρόφηση του Νατρίου, πιθανώς με αναστολή ενός συμμεταφορέα Νατρίου-Χλωρίου στην ενδοαύλική μεμβράνη των σωληναρίων. Ως αποτέλεσμα η συγκέντρωση Νατρίου και Χλωρίου αυξάνεται, και αυξάνεται ο όγκος των ούρων και προκαλείται διούρηση. Χρησιμοποιούνται στην Υπέρταση, στην Καρδιακή ανεπάρκεια, στην Υπερασβεστιουρία και στον Άποιο διαβήτη. Σαν παρενέργειες εμφανίζουν υπονατριαιμία, υπερουριχαιμία, υποογκαιμία, υπερασβεστιαιμία, υπεργλυκαιμία και απώλεια Καλίου.
Διουρητικά της αγκύλης
Ασκούν την μέγιστη δράση τους στο ανιόν σκέλος της αγκύλης του Henle, και είναι η αποτελεσματικότερη κατηγορία όσον αφορά την αποβολή ιόντων Νατρίου και Χλωρίου. Δρουν άμεσα, ακόμα και σε ασθενείς με κακή νεφρική λειτουργία (Νεφρική Ανεπάρκεια), καθώς επίσης και σε αυτούς που δεν ανταποκρίνονται σε άλλη κατηγορία διουρητικών. Σε αντίθεση με τις Θειαζίδες, τα διουρητικά της Αγκύλης αυξάνουν την συγκέντρωση Ασβεστίου στα ούρα. Άλλες δράσεις περιλαμβάνουν την αύξηση της αιματικής ροής στους νεφρούς, πιθανών λόγω ενίσχυσης της σύνθεσης των προσταγλανδινών, και τα μη στεροειδή αντιφλεγμονώδη που αναστέλλουν τις προσταγλανδίνες ελαττώνουν τη δράση τους. Είναι φάρμακα εκλογής για την ελάττωση του οξέος πνευμονικού οιδήματος, και του οξέος ή χρόνιου οιδήματος λόγω καρδιακής ή νεφρικής ανεπάρκειας. Σαν παρενέργειες εμφανίζουν ωτοτοξικότητα, υπερουριχαιμία, οξεία υποογκαιμία, απώλεια καλίου και υπομαγνησιαιμία.
Καλιοσυντηριτικά Διουρητικά
Τα καλιοσυντηριτικά διουρητικά δρουν στο αθροιστικό σωληνάριο αναστέλλοντας την επαναρρόφηση Νατρίου και την απέκκριση Καλίου. Η κύρια χρήση της συγκεκριμένης κατηγορίας είναι η θεραπεία της υπέρτασης (συχνά σε συνδυασμό με Θειαζιδικά). Είναι ζωτικής σημασίας η παρακολούθηση των επιπέδων Καλίου του ασθενή που λαμβάνουν τέτοιου είδους θεραπεία, ειδικά σε αυτούς που εμφανίζουν μειωμένη νεφρική λειτουργία. Στα καλιοσυντηριτικά φάρμακα εντοπίζουμε δυο κατηγορίες φαρμάκων με δύο μηχανισμούς δράσης, τους ανταγωνιστές Αλδοστερόνης, και τους αναστολείς των διαύλων Νατρίου. Χρησιμοποιούνται σε περιπτώσεις υπέρτασης, καρδιακής ανεπάρκειας, ανθεκτικής υπέρτασης, ασκίτη καθώς επίσης και σε σύνδρομο πολυκυστικών ωοθηκών (Σπιρονολακτόνη η οποία αποκλείει τους υποδοχείς ανδρογόνων με αποτέλεσμα να αντισταθμίζει τα επίπεδα τους που εμφανίζονται στην συγκεκριμένη διαταραχή). Στις ανεπιθύμητες ενέργειες περιλαμβάνονται διαταραχές του γαστρεντερικού συστήματος, υπερκαλιαιμία, ναυτία λήθαργος και διανοητική σύγχυση.
Αναστολείς καρβονικής ανυδράσης
Χρησιμοποιούνται πιο συχνά για τις άλλες φαρμακολογικές δράσεις που διαθέτουν παρά για την διουρητική δράση τους, επειδή είναι πολύ λιγότερο αποτελεσματικά από τα Θειαζιδικά διουρητικά, ή τα διουρητικά της Αγκύλης. Η καρβονική ανυδράση καταλύει την αντίδραση του διοξειδίου του άνθρακα και νερού, προς σχηματισμό ανθρακικού οξέος, η οποία αυτόματα ιονίζεται προς πρωτόνιο και διττανθρακικό. Αποτέλεσμα η αύξηση του PH των ούρων και ήπια διούρηση. Χρησιμοποιούνται σε γλαύκωμα, ασθένεια του υψομέτρου και υπέρταση. Σαν παρενέργειες εμφανίζουν απώλεια καλίου, ήπια μεταβολική οξέωση, νεφρολιθίαση, υπνηλία και παραισθήσεις.
Ωσμωτικά Διουρητικά
Απλά, υδρόφιλα χημικά μόρια, που διηθούνται μέσα από το σπείραμα, και αυξάνουν σε έναν μικρό βαθμό την διούρηση. Οι συγκεκριμένες ουσίες όταν διηθούνται υφίσταται ελάχιστη η καθόλου επαναρρόφηση με αποτέλεσμα την αύξηση της παραγωγής των ούρων. Αποτέλεσμα η υψηλότερη ωσμωτικότητα του σωληναριακού υγρού που αποτρέπει την συσσώρευση ύδατος. Τα ωσμωτικά διουρητικά χρησιμοποιούνται κυρίως για να αυξήσουν την απέκκριση ύδατος παρά Νατρίου, οπότε δεν είναι χρήσιμα για τις περιπτώσεις όπου υπάρχει κατακράτηση Νατρίου. Χρησιμοποιούνται σε περιπτώσεις αυξημένης ενδοκρανιακής πίεσης, οξείας νεφρικής ανεπάρκειας λόγω καταπληξίας και τοξικότητας φαρμάκων. Μακροπρόθεσμα μπορούν να γλυτώσουν ασθενείς από αιμοκάθαρση λόγω της διατήρησης της λειτουργίας των νεφρών.
Παραπομπές
Κατηγορία:Ουροποιητικό σύστημα
Εζέν Ρούγνατ
Ο Εζέν Ρούγνατ (Eugene Rhuggenaath) είναι πολιτικός από το Κουρασάο, πρωθυπουργός από το 2017 ως το 2021, και αρχηγός του Εναλλακτικού Αληθινού Κόμματος (PAR). Υπήρξε υπουργός Οικονομικής Ανάπτυξης στην κυβέρνηση του Κουιμάν το 2016. Ήταν μέλος του νησιωτικού Συμβουλίου του Κουρασάο μεταξύ του 2003 και του Δεκεμβρίου 2009 και των Πολιτειών (Βουλής) του Κουρασάο από τον Μάιο του 2017.
Πρωθυπουργός
Κατά τη διάρκεια των γενικών εκλογών του Κουρασάο του 2017 το κόμμα του έλαβε τις περισσότερες ψήφους. Του δόθηκε η εντολή να σχηματίσει μια νέα κυβέρνηση συνασπισμού από την κυβερνήτρια, Λουσίλ Τζορτζ-Γάουτ με το κόμμα του, το Partido MAN και το Partido Inovashon Nashonal.
Ο Ρούγνατ ορκίστηκε ως πρωθυπουργός στις 29 Μαΐου 2017.
Επανεξελέγη στις εκλογές του 2021, όμως αποφάσισε να μην καταλάβει την έδρα του στα Estates του Κουρασάο. Ο Στίβεν Κρόες έγινε υποψήφιος για να την κερδίσει.
Παραπομπές
Κατηγορία:Πρωθυπουργοί του Κουρασάο
Ψάρι κορνέτα
Με την ονομασία ψάρι κορνέτα ή τρομπέτα είναι γνωστά τα μέλη του γένους ψαριών φιστουλάρια (Fistularia), τα οποία αποτελούν μια μικρή οικογένεια επιμήκων ψαριών της τάξης των συγναθόμορφων. Το γένος είναι το μόνο μέλος της οικογένειας και αποτελείται από τέσσερα είδη τα οποία απαντούν σε τροπικά και υποτροπικά θαλάσσια νερά σε όλο τον κόσμο. Στη Μεσόγειο το είδος F. commersonii αποτελεί λεσσεψιανό μετανάστη.
Τα ψάρια κορνέτες είναι λεπτά και επιμήκη, όπως και πολλά χέλια, φτάνοντας σε μήκος μέχρι 200 εκατοστά, και χαρακτηρίζονται από τα πολύ μακριά ρύγχη τους, τα χαρακτηριστικά ραχιαία και πρωκτικά πτερύγια, και τα διχαλωτά ουριαία πτερύγια των οποίων οι κεντρικές ακτίνες σχηματίζουν ένα επιμήκες ινίδιο. Η πλευρική γραμμή είναι καλά αναπτυγμένη και εκτείνεται πάνω στο ουριαίο ινίδιο.
Συνήθως ζουν σε παράλια ύδατα ή σε κοραλλιογενείς υφάλους και τρέφονται με μικρά ψάρια, καρκινοειδή και άλλα ασπόνδυλα.
Τα ψάρια κορνέτες είναι ελάσσονος ενδιαφέροντος για την αλιεία, και πωλούνται σε τοπικές αγορές στις περιοχές κατανομής τους.
Παραπομπές
κατηγορία:Συγναθόμορφα Κατηγορία:Οικογένειες ψαριών
Ματθίλδη Α΄ της Βουλώνης
Γάμος
Η Ματθίλδη παντρεύτηκε τον Στέφανο, κόμη του Μορτέν (1125), που είχε μεγάλη τιμή στην Αγγλία, μετά τον θάνατο του πατέρα της η ίδια και ο σύζυγός της έγιναν κόμητες της Βουλώνης. Έκαναν δύο παιδιά την εποχή του Ερρίκου Α΄ της Αγγλίας ο οποίος τους είχε δώσει κατοικία στο Λονδίνο έναν γιο και μία κόρη. Ο γιος ονομάστηκε Βαλδουίνος προς τιμή του θείου της Ματθίλδης Βαλδουίνου Α΄ της Ιερουσαλήμ, η κόρη ονομάστηκε Ματθίλδη. Ο Βαλδουίνος πέθανε παιδί, η μικρή Ματθίλδη αν και πέθανε επίσης πρόωρα πρόλαβε να παντρευτεί τον Βάλεραν του Μελάν, κόμη του Γούστερ.
Βασίλισσα της Αγγλίας
Με τον θάνατο του Ερρίκου Α΄ (1135) ο Στέφανος έσπευσε στην Αγγλία με το πλεονέκτημα του θαλάσσιου ελέγχου της Βουλώνης και στέφθηκε βασιλιάς χτυπώντας την αντίπαλό του Αυτοκράτειρα Ματθίλδη. Η Ματθίλδη της Βουλώνης στέφθηκε βασίλισσα την ημέρα του Πάσχα (22 Μαρτίου 1136). Στον εμφύλιο πόλεμο που ακολούθησε, γνωστό ως Αναρχία, η Ματθίλδη αποδείχθηκε η ισχυρότερη οπαδός του συζύγου της. Όταν η Αγγλία δέχθηκε εισβολή (1138) κάλεσε στρατεύματα από τη Βουλώνη και τη σύμμαχό της Φλάνδρα και πολιόρκησε το κάστρο του Ντόβερ με επιτυχία, στη συνέχεια πήγε βόρεια στο Ντάραμ όπου έκανε συνθήκη με τον Δαυίδ Α΄ της Σκωτίας (1139).
Ο Στέφανος αιχμαλωτίστηκε στη μάχη του Λίνκολν (1141), ενώ η Αυτοκράτειρα Ματθίλδη προετοιμαζόταν στο Λονδίνο για την στέψη της η Ματθίλδη της Βουλώνης και ο αδελφός του Στέφανου Ερρίκος του Μπλουά την έδιωξαν από την πόλη. Η αυτοκράτειρα Ματθίλδη συνέχισε να πολιορκεί τον Ερρίκο στο Γούστερ και η Ματθίλδη της Βουλώνης διέταξε το στρατό της να επιτεθεί στους πολιορκητές, ανάμεσα στους συλληφθέντες ήταν ο ετεροθαλής αδελφός της αυτοκράτειρας Ροβέρτος του Γκλόστερ. Οι δύο ξαδέρφες συμφώνησαν να ανταλλάξουν φυλακισμένους και ο Στέφανος κυβέρνησε πάλι ως βασιλιάς.
Η Ματθίλδη πέθανε από πυρετό στο Έσσεξ και τάφηκε στο αβαείο του Φάβεσαμ που ίδρυσε με τον σύζυγό της. .
Opel Insignia
Το Opel Insignia είναι ένα μεγαλομεσαίο αυτοκίνητο της κατηγορίας D, που παρήχθη από τη γερμανική αυτοκινητοβιομηχανία Opel, από τον Αύγουστο του 2008 έως τον Δεκέμβριο του 2022, σε δύο γενιές. Αντικατέστησε τα Opel Vectra και Opel Signum στην κατηγορία των μεσαίων οικογενειακών αυτοκινήτων. Ωστόσο, ο όμιλος Stellantis έχει δηλώσει επίσημα ότι η ονομασία Insignia θα αναβιώσει σε ένα crossover SUV το 2024.
Πρώτη γενιά (2008 - 2017)
thumb|left|Opel Insignia του 2008.
Η τότε μητρική (έως τον Μάρτιο του 2017) General Motors, παρουσίασε για πρώτη φορά το μοντέλο στο Διεθνές Σαλόνι Αυτοκινήτου στο Λονδίνο στις 23 Ιουλίου 2008, ως Vauxhall Insignia και δεξιοτίμονο, καθώς η αυτοκινητοβιομηχανία Vauxhall περιορίζεται αποκλειστικά στο Ηνωμένο Βασίλειο. Τα πρώτα αριστεροτίμονα αντίτυπα του Opel Insignia έφτασαν στις αντιπροσωπείες της Γερμανίας στις 22 Νοεμβρίου 2008, ενώ η εκδοχή Sports Tourer (station wagon) κυκλοφόρησε για πρώτη φορά τον Μάρτιο του 2009.
Το αρχικό Insignia ήταν ελαφρώς μεγαλύτερο από τον προκάτοχο Opel Vectra τρίτης γενιάς, με μικρές αυξήσεις στις τιμές πώλησης των αντίστοιχων εκδοχών του.
Συγγενικά μοντέλα
Σε όλα τα κράτη της ηπειρωτικής Ευρώπης, καθώς και στην Ιρλανδία, διατέθηκε ως Opel Insignia, ενώ ειδικότερα στο Ηνωμένο Βασίλειο το Insignia διατέθηκε από την εταιρεία Vauxhall ως Vauxhall Insignia, όπως προαναφέρθηκε. Επίσης, αρχικά κυκλοφόρησε από την Chevrolet στη Χιλή, ως Chevrolet Vectra, με αποτέλεσμα να γίνει τότε η μοναδική εκδοχή που διατήρησε για λίγα χρόνια ακόμα το όνομα Vectra του προκατόχου. Από τον Ιανουάριο του 2012 όμως, μετονομάστηκε σε Opel Insignia και στη Χιλή. thumb|left|Το ταμπλό του Opel Insignia πρώτης γενιάς, με αυτόματο κιβώτιο.
Από το 2009, κυκλοφόρησε ως Buick Regal στην Κίνα, με διαφορετική μπροστινή σχεδίαση, τυπικής αισθητικής των μοντέλων της Buick, και μάλιστα ως αυτοκίνητο πολυτελείας, λόγω της προτίμησης του αγοραστικού κοινού της χώρας αυτής για αυτοκίνητα με υψηλό επίπεδο εξοπλισμού. Από το 2011, το μοντέλο διατέθηκε και στη Βόρεια Αμερική, αναβιώνοντας έτσι τη δημοφιλή ονομασία Regal για την αμερικανική Buick.
Στην πλατφόρμα του Insignia, την λεγόμενη Epsilon II, βασίστηκαν επίσης η δεύτερη γενιά του Buick LaCrosse (2009 - 2016, ενώ η τρίτη γενιά του μοντέλου διακόπηκε στις ΗΠΑ το 2019, χωρίς διάδοχο), η δεύτερη γενιά του Saab 9-5 (Νοέμβριος 2009 - Μάρτιος 2011) και το νοτιοκορεατικό Alpheon. Πρόσφατα αναπτύχθηκε και μία μακρύτερη εκδοχή της πλατφόρμας, υπό την ονομασία Super Epsilon και αποτέλεσε τη βάση για την Cadillac XTS του 2012 - 2019 και για το Chevrolet Impala 10ης γενιάς του 2013 - 2020.
Ανανέωση του 2013
Στις 22 Αυγούστου 2013 ξεκίνησε η μαζική παραγωγή της ανανεωμένης εκδοχής του μοντέλου, με μικρές αλλαγές στην εξωτερική εμφάνιση, τοποθέτηση λωρίδων με φώτα τύπου LED στους μπροστινούς προβολείς και μηχανικές αναβαθμίσεις, με νέους κινητήρες και βελτιώσεις στην ισχύ όσων κινητήρων διατηρήθηκαν. Επίσης, έλαβαν χώρα σημαντικές βελτιώσεις στο σαλόνι και ιδίως στο ταμπλό, ενώ απέκτησε και νέο τιμόνι. Επίσημα κυκλοφόρησε για πρώτη φορά στην Ευρώπη στα τέλη Σεπτεμβρίου.
Τον Σεπτέμβριο του 2013 κυκλοφόρησε στην αγορά και μία «τζιποειδής» εκδοχή του station wagon, ως Insignia Country Tourer, με λίγο αυξημένη απόσταση από το έδαφος και καλύτερη προστασία στο κάτω μέρος του αυτοκινήτου για οδήγηση υπό δυσκολότερες συνθήκες.
Αντικατάσταση
Η παραγωγή της πρώτης γενιάς διήρκησε έως τον Απρίλιο του 2017 και συνολικά παρήχθησαν 944.670 Insignia πρώτης γενιάς. Ο διάδοχος, το Insignia δεύτερης γενιάς, κυκλοφόρησε στην αγορά στις 26 Ιουνίου 2017.
Τεχνικά χαρακτηριστικά
1 Ηλεκτρονικά περιορισμένη. 2 Κατόπιν παραγγελίας με το πακέτο OPC Unlimited.
Δεύτερη γενιά (2017 - σήμερα)
Η δεύτερη γενιά του Insignia αποκαλύφθηκε τον Δεκέμβριο του 2016, με την ίδια τακτική που είχε γίνει και με την πρώτη γενιά του. Συγκεκριμένα, την πρώτη ανακοίνωση έκανε η Vauxhall για άλλη μια φορά, με το μοντέλο της να φέρει την ονομασία Vauxhall Insignia Grand Sport. Η παρουσίαση της εκδοχής της Opel έγινε στο Σαλόνι Αυτοκινήτου της Γενεύης τον Μάρτιο του 2017 και η μαζική παραγωγή και των δύο εκδοχών ξεκίνησε τον Ιούνιο, ενώ κυκλοφόρησαν για πρώτη φορά στις 26 Ιουνίου 2017.
Παράλληλα, η δεύτερη γενιά του μοντέλου κυκλοφόρησε και ως μοντέλο της αυστραλιανής Holden (ως Holden Commondore NG) και της αμερικανικής Buick (ως Buick Regal 6ης γενιάς).
Αισθητική και τεχνολογία
thumb|left|Opel Insignia Sports Tourer 1.5 DIT του 2017.
Το Insignia δεύτερης γενιάς ακολούθησε την νέα τότε αιχμηρή σχεδιαστική φιλοσοφία της Opel, ενώ σε όλες οι εκδοχές αμαξώματος έχει λίγο μεγαλύτερο μήκος από τον προκάτοχό του και μάλιστα το station wagon ξεπέρασε οριακά σε μήκος τα 5 μέτρα. Μια από τις σημαντικές πρόσθετες αλλαγές ήταν και το νέο 8-τάχυτο αυτόματο κιβώτιο ταχυτήτων και επιπλέον οι νέες τεχνολογικές καινοτομίες της εταιρείας.
Οι στόχοι της Opel για τη δεύτερη γενιά του Insignia ήταν η μεγαλύτερη άνεση και η μεγαλύτερη ασφάλεια σε όλους τους επιβάτες. Όσον αφορά τα ηλεκτρονικά του μοντέλου, οι ηλεκτρολόγοι-μηχανικοί της Opel φρόντισαν να προσθέσουν το νέο σύστημα φωτιστικών σωμάτων τύπου LED IntelliLux, το οποίο εκπέμπει και φωτίζει έως και την απόσταση των 400 μέτρων.
Διακοπή
Λόγω της ολοένα και εντονότερης στροφής του αγοραστικού κοινού προς τα SUV, οι πωλήσεις του Insignia δεύτερης γενιάς σημείωσαν εξ αρχής έντονη πτώση, η οποία σταδιακά γινόταν εντονότερη. Ενδεικτικώς, ακόμα και στην εγχώρια αγορά της Γερμανίας, το 2018 ταξινομήθηκαν 24.755 καινούρια Insignia, το 2019 ταξινομήθηκαν 18.095 καινούρια αντίτυπα και το 2020 μόλις 10.738 - μια τεράστια πτώση ως προς τα 36.347 καινούρια αντίτυπα του Insignia πρώτης γενιάς το 2009, που ήταν το έτος με τις καλύτερες πωλήσεις του Insignia στη Γερμανία.
Ως αποτέλεσμα, τον Ιούλιο του 2022 η Opel ανακοίνωσε ότι η παραγωγή του Insignia δεύτερης γενιάς θα διακοπεί οριστικά στα τέλη του 2022 (λίγους μήνες μετά την κατάργηση και της δεξιοτίμονης εκδοχής της Vauxhall), μολονότι αρχικά προβλεπόταν ότι η παραγωγή του Insignia θα συνεχιζόταν μέχρι το 2024. Τελικώς, η παραγωγή των τελευταίων εκδόσεων με κινητήρες ντίζελ διακόπηκε τον Δεκέμβριο του 2022, ενώ οι τελευταίες εκδόσεις βενζίνης είχαν αποσυρθεί από την παραγωγή ήδη από τον Μάιο του 2022. Ωστόσο, ο όμιλος Stellantis έχει δηλώσει επίσημα ότι η ονομασία Insignia θα αναβιώσει σε ένα crossover SUV το 2024, τόσο για την Opel, όσο και για τη Vauxhall.
Εξωτερικοί σύνδεσμοι
Insignia Κατηγορία:Μεσαία αυτοκίνητα Κατηγορία:Γερμανικά αυτοκίνητα
Ελλάς Βερολίνου 04
thumb|right|250px|Έμβλημα της Ελλάς-Νόρντβεστ Βερολίνου. Ο Αθλητικός Σύλλογος "Ελλάς" Βερολίνου (Sportclub Hellas 04 Berlin) υπήρξε ερασιτεχνικός αθλητικός και ποδοσφαιρικός σύλλογος της Γερμανίας που ιδρύθηκε στο Βερολίνο το 1904. Το 1944 συγχωνεύτηκε με την SpVgg Nordwest Berlin 1912 και από το 1947 φέρει το όνομα: Ελλάς-Νορντβέστ (Spielvereinigung Hellas-Nordwest 04 e.V.) Έχει χρώματα κόκκινο και μαύρο και αγωνίζεται στο στάδιο "Sportplatz Heckerdamm" χωρητικότητας 2.000 θεατών.
Το 2010 η "Ελλάς" αναδείχθηκε πρωταθλήτρια στην Kreisliga A΄ Βερολίνου (9η κατηγορία) και τη σεζόν 2010-11 αγωνίστηκε στην Bezirksliga Βερολίνου, που είναι η 8η κατηγορία στο γερμανικό ποδοσφαιρικό σύστημα.
Ίδρυση
Στις αρχές του 20ού αιώνα το εστιατόριο Rathenower Seydlitzstraße στο βόρειο Βερολίνο αποτελούσε το στέκι των "Ελλήνων". Στις 15 Ιουνίου 1904 κάποιοι φίλαθλοι νέοι που σύχναζαν στο εστιατόριο πήραν την απόφαση να δημιουργήσουν ένα αθλητικό σύλλογο στίβου. Έτσι του έδωσαν το όνομα "Hellas SC 04", το οποίο είχε απήχηση στη Γερμανία λόγω της πρόσφατης τότε ανασύστασης των Ολυμπιακών αγώνων το 1896 και το είχαν και άλλοι αθλητικοί σύλλογοι, όπως η Ελλάς Μαγδεβούργου. Θεωρούσαν πως με αυτή την επωνυμία ο σύλλογος θα γινόταν το μεγαλύτερο κλαμπ του βόρειου Βερολίνου.
Αν και αρχικά ιδρύθηκε ως σύλλογος κλασικού αθλητισμού, δημιούργησε και ποδοσφαιρική ομάδα απορροφώντας την εφηβική ομάδα "Katholischen Jünglingsverein St. Thomas", η οποία σύντομα έγινε η μοναδική αθλητική δραστηριότητα του συλλόγου. Για ένα διάστημα είχε και εγκαταστάσεις τένις.
Το πρώτο γήπεδο του συλλόγου βρισκόταν στην Plötzensee στην περιοχή Heideschlösschen του Βορείου Βερολίνου.
Προπολεμική περίοδος
Το 1904-05, πρώτη σεζόν της ίδρυσής της, η Ελλάς Βερολίνου αγωνίστηκε στην "Verband Athletik-Vereine" του Βερολίνου και από το 1905 εντάχθηκε στην "Verband Ballspielvereine" του Βερολίνου. Το 1909 πήρε τον πρώτο της τίτλο. Το 1911 συνενώθηκε με την "SC Βερολίνο 06" και στις 15 Νοεμβρίου 1911 με την "07 Χάνσα Βερολίνου", διατηρώντας το ιστορικό όνομα "Ελλάς".
Η αρχική έδρα της ομάδας βρισκόταν σε αδιευκρίνιστη περιοχή της πόλης του Βερολίνου αλλά είχε κανονική δράση ως στα χρόνια του πολέμου. Αναφέρεται πως το 1944, λίγο πριν τη λήξη του Β΄ παγκοσμίου πολέμου, η "Ελλάς" μετείχε στη δημιουργία μιας μικτής ομάδας που δημιουργήθηκε λόγω λειψανδρίας και αγωνίστηκε κατά της "SV Nordwest Βερολίνου".
Συγχώνευση με την Νόρντβεστ
Με τη λήξη του πολέμου η "Ελλάς" διαλύθηκε προσωρινά, όταν οι δυνάμεις κατοχής των συμμάχων διέταξαν την διάλυση όλων των συλλόγων, ενώσεων, σωματείων κλπ της χώρας, συμπεριλαμβανομένων και των αθλητικών. Στη συνέχεια συγχωνεύτηκε με την "Νόρντβεστ Βερολίνου" (Sportvereinigung Nordwest Berlin 1912), η οποία είχε ιδρυθεί το 1912 ως "SV Nordwest" και είχε μια περιπετειώδη ιστορία συγχωνεύσεων και μετονομασιών. Συγκεκριμένα: το 1919 συνενώθηκε με την "SpVgg Nord-West 13 Berlin" δημιουργώντας την "Berliner SpVgg Nord-West 12", το 1933 συγχωνεύτηκε με την "SpVgg Bamag Berlin" (προϊόν συγχώνευσης των "SuS Bamag Berlin" and "SV GIC Berlin") και δημιούργησαν την "SpVgg Nordwest-Bamag Berlin", η οποία το 1939 μετονομάστηκε σε "SpVgg Nordwest Berlin 1912".
Η νέα ομάδα που προέκυψε από τη συγχώνευση των Ελλάς και Nordwest ονομάστηκε αρχικά "SG Tiergarten-Nordwest" αλλά το 1947 μπήκε ξανά στον τίτλο το ιστορικό όνομα "Hellas" και πήρε την ονομασία την οποία φέρει μέχρι σήμερα: "SV Hellas-Nordwest".
Αγωνιστική πορεία
Η "Ελλάς-Νόρντβεστ αγωνίστηκε στην χαμηλότερη κατηγορία της πόλης μέχρι το 1961, οπότε κατάφερε να ανεβεί στην Β΄ Ερασιτεχνική Κατηγορία του Βερολίνου (Amateurliga Berlin II), στην οποία παρέμεινε ως το 1978. Από το 1963 που ιδρύθηκαν η Μπουντεσλίγκα και η "Ρεγκιοναλίγκα", η Ερασιτεχνική Κατηγορία του Βερολίνου αποτελούσε την 3η κατηγορία του γερμανικού ποδοσφαίρου. Η καλύτερη σεζόν της ήταν το 1976 όταν τερμάτισε στην δεύτερη θέση. Άλλη μια διάκριση γνώρισε το 1972, όταν έφτασε στον τελικό του Κυπέλλου Δυτ. Βερολίνου (Paul-Rusch Pokal), όπου ηττήθηκε από τη "Βάκερ 04" με 0-5.
Το 1978 υποβιβάστηκε στην Όμπερλιγκα Βερολίνου και το επόμενο έτος στην τοπική Λίγκα, στις κατηγορίες της οποίας αγωνίζεται μέχρι σήμερα.
Παραπομπές
Κατηγορία:Αθλητισμός στο Βερολίνο Κατηγορία:Ιδρύσεις αθλητικών συλλόγων το 1904 Κατηγορία:Ιδρύσεις ποδοσφαιρικών ομάδων το 1904
Λίνα Λαλάντη
Η Λίνα Λαλάντη ή Λίνα Μαντλέν Λαλάντη-Έμερι (αγγλικά: Lina Lalandi, γεν. Λίνα Μαντλέν Γελέκη Καλογιεροπούλου 8 Ιουνίου 1920 – 2012) ήταν Ελληνίδα τσεμπαλίστρια και τραγουδίστρια γνωστή για την ίδρυση και τη διεύθυνση του Αγγλικού Φεστιβάλ Μπαχ.
Ζωή
Η Λαλάντη γεννήθηκε στην Αθήνα στις 13 Ιουλίου 1920, ημερομηνία που προσπαθούσε να κρατήσει μυστική. Ο πατέρας της, Νικόλαος Καλογερόπουλος, διετέλεσε υποδιευθυντής του Βυζαντινού Μουσείου στην Αθήνα. Η Λαλάντη εκπαιδεύτηκε στο Ωδείο Αθηνών.
Κέντρισε το κοινό ενδιαφέρον για πρώτη φορά, όταν αναγνωρίστηκε για την καθοδήγηση συμμαχικών στρατευμάτων στην Αθήνα κατά τη διάρκεια του Β' Παγκοσμίου Πολέμου.
Αγγλικό Φεστιβάλ Μπαχ
Το φεστιβάλ ξεκίνησε το 1963, με τη Λαλάντη και τον Τζακ Γουέστραπ ως καλλιτεχνικούς διευθυντές. Το Αγγλικό Φεστιβάλ Μπαχ ήταν αρχικά στην Οξφόρδη αλλά με τον καιρό μετακόμισε στο Λονδίνο. Είχε ως θέμα τον Μπαχ. Η Λαλάντη έγραψε το 1963 ότι το φεστιβάλ θα περιλάμβανε επίσης «συνθέτες του 20ού αιώνα με τρόπο σκέψης πιο κοντά στον [Μπαχ] παρά σε εκείνον της ρομαντικής εποχής».
Το 1971 ο Τζακ Γουέστραπ δεν ήταν πλέον κοινός καλλιτεχνικός διευθυντής και η Λαλάντη κατείχε τη θέση μόνη της.
Διακρίσεις
Τέλος, το 1979 έλαβε το γαλλικό παράσημο Ordre des Arts et des Lettres. Έλαβε επίσης δύο βραβεία από την ελληνική κυβέρνηση.
Παραπομπές
Κατηγορία:Άγγλοι ελληνικής καταγωγής Κατηγορία:Γυναίκες μουσικοί Κατηγορία:Τσεμπαλίστες Κατηγορία:Απόφοιτοι του Ωδείου Αθηνών
Φαινόμενη διάμετρος
Η φαινόμενη διάμετρος (επίσης γωνιακή διάμετρος) είναι μια γωνιακή μέτρηση που περιγράφει πόσο μεγάλη εμφανίζεται μια σφαίρα ή ένας κύκλος από μια συγκεκριμένη οπτική γωνία. Στις επιστήμες της οπτικότητας ονομάζεται οπτική γωνία, και στην οπτική, γωνιακό άνοιγμα (του φακού). Η γωνιακή διάμετρος μπορεί εναλλακτικά να θεωρηθεί ως η γωνία διαμέσου της οποίας ένα μάτι ή μια κάμερα πρέπει να περιστραφεί για να δει από τη μία πλευρά από έναν φαινομενικό κύκλο προς την αντίθετη πλευρά. Η γωνιακή ακτίνα ισούται με το ήμισυ της γωνιακής διαμέτρου.
Κατηγορία:Στοιχειώδης γεωμετρία Κατηγορία:Αστρομετρία Κατηγορία:Γωνία
Ομοσπονδία Χόκεϊ Αγγλίας
Η Ομοσπονδία Χόκεϊ Ινδίας (αγγλικά: England Hockey) είναι το επίσημο όργανο διοίκησης του χόκεϊ επί χόρτου στην Αγγλία. Είναι ενταγμένη στην Ευρωπαϊκή Ομοσπονδία Χόκεϊ και τη Διεθνή Ομοσπονδία Χόκεϊ. Διοργανώνει εθνικά πρωταθλήματα ανδρών και γυναικών. Συντονίζει επίσης τις δραστηριότητες των εθνικών ομάδων ανδρών, γυναικών και νέων της χώρας.
Ιστορία
Η Ομοσπονδία Χόκεϊ Αγγλίας (England Hockey) ιδρύθηκε την 1η Ιανουαρίου του 2003 για να αντικαταστήσει την Αγγλική Ομοσπονδία Χόκεϊ (EHA), η οποία αναγκάστηκε να αναστείλει τη λειτουργία της το 2002 λόγω σημαντικών οικονομικών προβλημάτων. Η EHA με τη σειρά της ιδρύθηκε το 1996 για να συνδυάσει τη λειτουργία των ξεχωριστών οργάνων διοίκησης για ανδρικό, γυναικείο και μικτό χόκεϊ. Μετά τη διάλυση της EHA, το χόκεϊ της Αγγλίας σε διεθνές επίπεδο διαχειριζόταν για μια χρονική περίοδο μέσω μιας ξεχωριστής εταιρείας που ονομαζόταν World Class Hockey Limited, η οποία χρηματοδοτήθηκε εξ ολοκλήρου από την Sport England. Οι λειτουργίες αυτές συγχωνεύθηκαν ξανά στην England Hockey την 1η Ιουλίου του 2005. Η δεύτερη βαθμίδα διοίκησης χόκεϊ στην Αγγλία αποτελείται από πέντε περιφερειακές ενώσεις: Ιστ, Μίντλαντς, Νορθ, Σάουθ και Γουέστ, όπως και κομητειακές ενώσεις.
Ενώ το χόκεϊ του Ηνωμένου Βασιλείου διοργανώνεται από ξεχωριστούς φορείς για κάθε συστατική χώρα, το Ηνωμένο Βασίλειο καλείται να εισέλθει με μια συνδυασμένη ομάδα στους Ολυμπιακούς Αγώνες. Αυτό δημιούργησε εντάσεις μεταξύ των διοικητικών οργάνων και των υπευθύνων για τις ομάδες της Μεγάλης Βρετανίας. Ωστόσο, η ομάδα των γυναικών έχει αποδώσει καλά, κερδίζοντας ένα χάλκινο μετάλλιο στους Ολυμπιακούς αγώνες του Λονδίνου το 2012 και ένα χάλκινο μετάλλιο στο Παγκόσμιο Πρωτάθλημα Χόκεϊ της Αργεντινής.
Εξωτερικοί σύνδεσμοι
Κατηγορία:Αθλητισμός στην Αγγλία
Magic Sword (μπάντα)
Οι Magic Sword είναι αμερικανική μπάντα ηλεκτρονικής και synthwave μουσικής από το Μπόιζι των ΗΠΑ. Είναι γνωστοί για τις στιλιστικές τους επιλογές με σκοπό την διατήρηση της ανωνυμίας τους. Φορούν μανδύες και μάσκες όπου στο κάθε μέλος φωτίζονται με χαρακτηριστικό χρώμα.
Το συγκρότημα αποτελείται από τα εξής μέλη:
Ιστορία
Οι Magic Sword δημιουργήθηκαν το 2013. Την ίδια χρονιά κυκλοφόρησαν πρώτο τους άλμπουμ με τίτλο Magic Sword Vol. 1 με την δισκογραφική εταιρεία Tender Loving Empire. Μαζί με το άλμπουμ κυκλοφόρησαν και ένα κόμικ με τον ίδιο τίτλο. Το 2016, κυκλοφόρησαν το πρώτο τους EP με τίτλο Legend με τη δισκογραφική Size Records. Το Σεπτέμβριο του 2016, ξεκίνησαν την πρώτη περιοδεία στη χώρα τους. Στη συνέχεια της περιοδείας τους τον Ιανουάριο του 2018 πλαισιώθηκαν από καλλιτέχνες όπως οι Μr Kitty, Nite και Ceegix.
Δύο τραγούδια των Magic Sword είναι στο βιντεοπαιχνίδι Hotline Miami 2: Wrong Number.
Το τραγούδι "In the Face of Evil" παίζει στο επίσημο τρέιλερ του Thor: Ragnarok.
Δισκογραφία
Studio άλμπουμ
EP
Παραπομπές
Κατηγορία:Αμερικανικά μουσικά συγκροτήματα
Εκλογές της Γερουσίας των Ηνωμένων Πολιτειών (2016)
Το 2016, οι Δημοκράτες διατήρησαν 10 έδρες, ενώ οι Ρεπουμπλικανοί κράτησαν 24 έδρες. Οι Ρεπουμπλικάνοι, έχοντας κερδίσει την πλειοψηφία των εδρών στη Γερουσία το 2014, διέθεταν πλειοψηφία στη Γερουσία με 54 έδρες πριν από τις εκλογές. Οι Δημοκρατικοί κέρδισαν ένα καθαρό κέρδος των δύο εδρών. Οι Ρεπουμπλικάνοι διατήρησαν τον έλεγχο της Γερουσίας στο 115ο Κογκρέσο. Παρά τη διατήρηση του ελέγχου της Γερουσίας από τους Ρεπουμπλικάνους, το 2016 σηματοδοτεί την πρώτη φορά από το 1986 που οι Δημοκράτες πέτυχαν καθαρό κέρδος σε έδρες στην κατηγορία 3. Για πρώτη φορά από το 2000, το κόμμα της αντιπολίτευσης στην εκλογή ή επανεκλογή του προεδρικού υποψηφίου πέτυχε καθαρά κέρδη στη Γερουσία. Είναι οι πρώτες και μοναδικές εκλογές, όπου το κόμμα που κέρδισε σε κάθε γερουσιαστική εκλογική διαδικασία πέτυχε τη νίκη του και στις προεδρικές εκλογές.
Σύνοψη αποτελεσμάτων
Όλοι οι 34 γερουσιαστές κατηγορίας 3, ήταν υποψήφιοι στις εκλογές του 2016. Η κατηγορία 3 αποτελούνταν από 10 Δημοκράτες και 24 Ρεπουμπλικάνους. Από τους γερουσιαστές που δεν ήταν υποψήφιοι στις εκλογές, 34 γερουσιαστές ήταν Δημοκρατικοί, 30 γερουσιαστές ήταν Ρεπουμπλικάνοι και δύο γερουσιαστές ανεξάρτητοι.
Αναφορές
2016
IPod
Το iPod είναι μια σειρά φορητών συσκευών αναπαραγωγής πολυμέσων και φορητών συσκευών πολλαπλών χρήσεων που σχεδιάστηκε και διατίθεται στην αγορά από την Apple Inc. Η πρώτη έκδοση κυκλοφόρησε στις 23 Οκτωβρίου 2001, περίπου οκτώμισι μήνες μετά που η έκδοση του iTunes για Macintosh απελευθερώθηκε. Από τις 28 Μαΐου 2019, μόνο το iPod Touch (7ης γενιάς) παραμένει σε παραγωγή.
Όπως και άλλες ηλεκτρονικές συσκευές αναπαραγωγής μουσικής, ορισμένες εκδόσεις του iPod μπορούν να χρησιμεύσουν ως εξωτερικές συσκευές αποθήκευσης δεδομένων. Πριν από το macOS 10.15, το λογισμικό iTunes της Apple (και άλλο εναλλακτικό λογισμικό) θα μπορούσε να χρησιμοποιηθεί για τη μεταφορά μουσικής, φωτογραφιών, βίντεο, παιχνιδιών, στοιχείων επικοινωνίας, ρυθμίσεων ηλεκτρονικού ταχυδρομείου, σελιδοδεικτών Ιστού και ημερολογίων στις συσκευές που υποστηρίζουν αυτές τις δυνατότητες από υπολογιστές που χρησιμοποιούν ορισμένες εκδόσεις των λειτουργικών συστημάτων Apple macOS και Microsoft Windows.
Παραπομπές
Κατηγορία:Apple
Waveshaper (μουσικός)
O Tom Andersson, γνωστός με το ψευδώνυμο Waveshaper, είναι Σουηδός μουσικός ηλεκτρονικής και synthwave. Έχει εμπνευστεί από καλλιτέχνες όπως ο Ζαν Μισέλ Ζαρ, οι Kraftwerk και οι Daft Punk, καθώς επίσης και από σάουντρακ ταινιών του '80. Η μουσική του είναι ρετροφουτουριστική και έχει δημιουργηθεί με την χρήση αναλογικών συνθεσάιζερ όπως το ARP 2600, το Jupiter-4 και το Korg MS-20. Το 2013 κυκλοφόρησε το πρώτο του άλμπουμ με τίτλο Tracks To The Future με τη δισκογραφική εταιρεία Lunar Boogie. Το 2014 κυκλοφόρησε το EP με τίτλο Sounds That Kill με την δισκογραφική Telefuture Records. To 2015 κυκλοφόρησε το βινύλιο Solar Drifter με τη σουηδική δισκογραφική Rad Rush Records.
Παραπομπές
Κατηγορία:Σουηδοί μουσικοί Κατηγορία:Ηλεκτρονικοί μουσικοί
Στενές επαφές τρίτου τύπου
Οι Στενές επαφές τρίτου τύπου (Close Encounters of the Third Kind) είναι αμερικανική ταινία επιστημονικής φαντασίας του 1977 σε σενάριο και σκηνοθεσία του Στίβεν Σπίλμπεργκ, με πρωταγωνιστές τους Ρίτσαρντ Ντρέιφους, Μελίντα Ντίλον, Τέρι Γκαρ, Μπομπ Μπαλαμπάν, Κάρι Γκάφι και Φρανσουά Τρυφώ. Αφηγείται την ιστορία του Ρόι Νίρι, ενός καθημερινού εργάτη στην Ιντιάνα, του οποίου η ζωή αλλάζει μετά από μια συνάντηση με ένα UFO.
Η ταινία ήταν ένα πολυαγαπημένο έργο για τον Σπίλμπεργκ. Στα τέλη του 1973, σύναψε συμφωνία με την Columbia Pictures για μια ταινία επιστημονικής φαντασίας. Αν και ο Σπίλμπεργκ έλαβε αποκλειστικά τα εύσημα για το σενάριο, βοηθήθηκε από τους Πολ Σρέιντερ, Τζον Χιλ, Ντέιβιντ Γκίλερ, Χαλ Μπάργουντ, Μάθιου Ρόμπινς και Τζέρι Μπέλσον, οι οποίοι συνέβαλαν στο σενάριο σε διάφορους βαθμούς. Ο τίτλος προέρχεται από την ταξινόμηση των στενών επαφών με εξωγήινους του Ουφολόγου Γιόζεφ Άλλεν Χάινεκ, στην οποία η τρίτη επαφή υποδηλώνει ανθρώπινες παρατηρήσεις εξωγήινων ή «ζωών όντων». Ο Ντάγκλας Τράμπουλ ανέλαβε την εποπτία των οπτικών εφέ, ενώ ο Κάρλο Ραμπάλντι σχεδίασε τους εξωγήινους.
Με προϋπολογισμό παραγωγής 19,4 εκατομμυρίων δολαρίων, η ταινία κυκλοφόρησε σε περιορισμένο αριθμό πόλεων στις 16 Νοεμβρίου και στις 23 Νοεμβρίου 1977, πριν επεκταθεί σε ευρεία κυκλοφορία τον επόμενο μήνα. Ήταν μια κρίσιμη και οικονομική επιτυχία, έχοντας τελικά εισπράξεις πάνω από 300 εκατομμύρια δολάρια παγκοσμίως. Η ταινία έλαβε πολυάριθμα βραβεία και υποψηφιότητες στα 50α Βραβεία Όσκαρ, στα 32α Βραβεία Κινηματογράφου της Βρετανικής Ακαδημίας, στην 35η Χρυσή Σφαίρα και στα 5α Βραβεία Κρόνου και έχει αναγνωριστεί ευρέως από το Αμερικανικό Ινστιτούτο Κινηματογράφου.
Τον Δεκέμβριο του 2007, κρίθηκε "πολιτιστικά, ιστορικά ή αισθητικά σημαντική" από τη Βιβλιοθήκη του Κογκρέσου των Ηνωμένων Πολιτειών και επιλέχθηκε για διατήρηση στο Εθνικό Μητρώο Ταινιών. Μια Ειδική Έκδοση της ταινίας, που περιλαμβάνει συντομευμένες και νέες σκηνές, κυκλοφόρησε στις κινηματογραφικές αίθουσες το 1980. Ο Σπίλμπεργκ συμφώνησε να κάνει την ειδική έκδοση για να προσθέσει περισσότερες σκηνές που δεν μπόρεσαν να συμπεριλάβουν στην αρχική κυκλοφορία, με το στούντιο να απαιτεί μια αμφιλεγόμενη σκηνή που απεικονίζει το εσωτερικό του εξωγήινου μητρικού πλοίου. Η δυσαρέσκεια του Σπίλμπεργκ με την αλλαγμένη σκηνή τέλους οδήγησε σε μια τρίτη εκδοχή της ταινίας, που αναφέρεται ως το Director's Cut, που κυκλοφόρησε σε VHS και LaserDisc το 1998 (και αργότερα σε DVD και Blu-ray ). Το σκηνοθετικό κομμάτι είναι η μεγαλύτερη εκδοχή της ταινίας, συνδυάζοντας τα αγαπημένα στοιχεία του Σπίλμπεργκ και από τις δύο προηγούμενες εκδόσεις, αλλά αφαιρώντας τις σκηνές μέσα στο εξωγήινο μητρικό πλοίο. Η ταινία αργότερα έγινε remaster σε 4K και επανακυκλοφόρησε στους κινηματογράφους την 1η Σεπτεμβρίου 2017 για την 40η επέτειό της.
Πλοκή
Σε ένα αγροτικό σπίτι, ο τρίχρονος Μπάρι Γκίλερ ξυπνά για να βρει τα παιχνίδια του να λειτουργούν μόνα τους. Αρχίζει να ακολουθεί κάτι έξω, αναγκάζοντας τη μητέρα του, Τζίλιαν, να τον κυνηγήσει. Μεγάλης κλίμακας διακοπές ρεύματος αρχίζουν να γίνονται στην περιοχή, αναγκάζοντας τον ηλεκτρολόγο Ρόι Νίρι να ερευνήσει. Ενώ βρίσκει τον προσανατολισμό του, ο Ρόι βιώνει μια στενή επαφή με ένα UFO και όταν αυτό πετά πάνω από το φορτηγό του, καίει ελαφρά την πλευρά του προσώπου του με τα φώτα του. Το UFO απογειώνεται με άλλα τρία στον ουρανό, καθώς ο Ρόι και τρία αυτοκίνητα της αστυνομίας τα καταδιώκουν. Το διαστημόπλοιο εξαφανίζεται στον νυχτερινό ουρανό, αλλά η μεταφυσική εμπειρία αφήνει τον Ρόι γοητευμένο. Γοητεύεται από τα UFO προς απογοήτευση της συζύγου του, Ρόνι, αρχίζει να έχει εμμονή με υποσυνείδητες εικόνες ενός σχήματος που μοιάζει με βουνό, φτιάχνοντας συχνά μοντέλα του. Η Τζίλιαν εν τω μεταξύ αποκτά εμμονή, σκιαγραφώντας τη μοναδική εικόνα του βουνού. Αμέσως μετά, τρομοκρατείται στο σπίτι της από ένα UFO που κατεβαίνει από τα σύννεφα. Καταπολεμά τις βίαιες προσπάθειες από τα UFO και αόρατα όντα να μπουν στο σπίτι, αλλά μέσα στο χάος, ο Μπάρι απαγάγεται.
Ο Λακόμπ και ο Λάγκλιν —μαζί με μια ομάδα εμπειρογνωμόνων των Ηνωμένων Εθνών— συνεχίζουν να ερευνούν την αυξανόμενη δραστηριότητα των UFO και περίεργα, σχετικά περιστατικά. Μάρτυρες στη Νταραμσάλα της Βόρειας Ινδίας αναφέρουν ότι τα UFO παράγουν διακριτικούς ήχους: μια πεντάφωνη μουσική φράση σε μεγάλη κλίμακα. Οι επιστήμονες αναμεταδίδουν τον ήχο στο διάστημα, αλλά απορρίπτονται από την απάντηση: μια φαινομενικά ανούσια σειρά αριθμών (104 44 30 40 36 10) που επαναλαμβάνεται ξανά και ξανά έως ότου ο Λάγκλιν, με το ιστορικό του στη χαρτογραφία, την αναγνωρίζει ως ένα σύνολο γεωγραφικών συντεταγμένων, τα οποία δείχνουν προς τον Πύργο των Διαβόλων κοντά στο Μούρκροφτ του Ουαϊόμινγκ. Ο Λακόμπ και ο αμερικανικός στρατός συγκλίνουν προς το Ουαιομινγκ. Ο στρατός των Ηνωμένων Πολιτειών εκκενώνει την περιοχή, δημοσιεύοντας ψευδείς αναφορές στα μέσα ενημέρωσης για ένα σιδηροδρομικό ατύχημα, από το οποίο έχει χυθεί ένα τοξικό νευρικό αέριο, ενώ προετοιμάζει μια μυστική ζώνη προσγείωσης για τα UFO και τους επιβαίνοντες τους.
Εν τω μεταξύ, ο Ρόι γίνεται όλο και πιο ασταθής και αναγκάζει την Ρόνι να τον εγκαταλείψει, παίρνοντας μαζί της τα τρία παιδιά τους. Όταν ένα ειδησεογραφικό πρόγραμμα για το ατύχημα του τρένου κοντά στον Πύργο των διαβόλων μεταδίδεται στην τηλεόραση, ο Ρόι και η Τζίλιαν βλέπουν την ίδια εκπομπή, αναγνωρίζοντας το ίδιο βουνό που έβλεπαν. Αυτοί, μαζί με άλλους ταξιδιώτες που βιώνουν τα ίδια οράματα, ξεκίνησαν για τον Πύργο των Διαβόλων, παρά τις δημόσιες προειδοποιήσεις για τα τοξικά αέρια.
Ενώ οι περισσότεροι από τους ταξιδιώτες συλλαμβάνονται από τον στρατό, ο Ρόι και η Τζίλιαν κατορθώνουν και φτάνουν στην τοποθεσία ακριβώς καθώς τα UFO εμφανίζονται στον νυχτερινό ουρανό. Οι ειδικοί επιστήμονες της κυβέρνησης στο χώρο αρχίζουν να επικοινωνούν με τα UFO, που σταδιακά εμφανίζονται κατά δεκάδες, με τη χρήση φωτός και ήχου σε μια μεγάλη ηλεκτρική λάμψη. Μετά από αυτό, ένα τεράστιο μητρικό διαστημόπλοιο προσγειώνεται στην τοποθεσία, απελευθερώνοντας τους αγνοούμενους πιλότους του Β' Παγκοσμίου Πολέμου και τους ναύτες του Cotopaxi, καθώς και πάνω από δώδεκα άλλους απαχθέντες από ενήλικες μέχρι παιδιά (ακόμα και μερικά ζώα), όλοι από διαφορετικές εποχές και όλοι τους παραδόξως δεν έχουν γεράσει ηλικιακά από την μέρα των απαγωγών τους. Ο Μπάρι επιστρέφει επίσης και ξανασμίγει με μια ανακουφισμένη Τζίλιαν. Οι κυβερνητικοί αξιωματούχοι αποφασίζουν να συμπεριλάβουν τον Ρόι σε μια ομάδα ανθρώπων που είχαν επιλέξει για πιθανούς επισκέπτες του μητρικού διαστημόπλοιου, προετοιμάζοντάς τον βιαστικά.
Καθώς οι εξωγήινοι αναδύονται τελικά από το μητρικό διαστημόπλοιο, επιλέγουν τον Ρόι για να τους συνοδεύει στα ταξίδια τους. Καθώς ο Ρόι μπαίνει στο μητρικό σκάφος, ένας από τους εξωγήινους σταματά για λίγες στιγμές με τους ανθρώπους. Ο Λακόμπ χρησιμοποιεί τα σημάδια του Curwen που αντιστοιχούν στην εξωγήινη τονική φράση με πέντε νότες. Ο εξωγήινος απαντά με τις ίδιες χειρονομίες, χαμογελάει και επιστρέφει στο σκάφος του, το οποίο ανεβαίνει στο διάστημα.
Εξωτερικοί σύνδεσμοι
Κατηγορία:Ταινίες του 1977 Κατηγορία:Αμερικανικές ταινίες Κατηγορία:Αγγλόφωνες ταινίες Κατηγορία:Ταινίες σε σκηνοθεσία Στίβεν Σπίλμπεργκ Κατηγορία:Ταινίες με μουσική σύνθεση Τζον Γουίλιαμς Κατηγορία:Ταινίες παραγωγής Columbia Pictures Κατηγορία:Αμερικανικές ταινίες επιστημονικής φαντασίας Κατηγορία:Ταινίες σχετικά με δυσλειτουργικές οικογένειες Κατηγορία:Ταινίες γυρισμένες στην Καλιφόρνια Κατηγορία:Ταινίες γυρισμένες στο Ουαϊόμινγκ Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής Κατηγορία:Ταινίες των οποίων ο κινηματογραφιστής κέρδισε Όσκαρ Καλύτερης Φωτογραφίας Κατηγορία:Ταινίες που κέρδισαν Όσκαρ Καλύτερου Επεξεργασμένου Ήχου Κατηγορία:Ταινίες βασισμένες σε Αμερικανικά κόμικς Κατηγορία:Ταινίες γυρισμένες στην Ινδία
Δούκας του Ρόθσεϊ
Από την δημιουργία του Δουκάτου του Ρόθσεϊ το 1398 έως την δημιουργία του Βασιλείου της Μεγάλης Βρετανίας, του 1707, ο τίτλος του Δούκα του Ρόθσεϊ, δίδονταν στον εκάστοτε διάδοχο του θρόνου του Βασιλείου της Σκωτίας. Σήμερα, παραδοσιακά ο εκάστοτε Πρίγκιπας της Ουαλίας, είναι παράλληλα Δούκας της Κορνουάλης και Δούκας του Ρόθσεϊ, ομοίως και οι σύζυγοι αυτών.
Εξωτερικοί σύνδεσμοι
Κατηγορία:Μοναρχία του Ηνωμένου Βασιλείου Κατηγορία:Βασίλειο της Σκωτίας __ΕΥΡΕΤΗΡΙΟ__
Τζέικ Κοέν
Σταδιοδρομία
Ο Κοέν φοίτησε στο λύκειο Κονεστόγκα και αναδείχθηκε MVP της Central League, πριν εισαχθεί στο πανεπιστήμιο του Ντέιβιντσον, όπου αγωνίστηκε στους Γουάιλντκατς από το 2009 ως το 2013. Εκεί, αναδείχθηκε δύο φορές καλύτερος παίκτης της νότιας περιφέρειας, ενώ ήταν στην πρώτη δεκάδα στα ριμπάουντ, τις βολές και τα κοψίματα. Οι μέσοι όροι του ήταν 13.2 πόντοι, 5.5 ριμπάουντ και 1.5 κοψίματα σε 136 αγώνες.
Ο Κοέν υπέγραψε τετραετές συμβόλαιο με την Μακάμπι Τελ Αβίβ, με την οποία αγωνίστηκε σε δέκα αγώνες πριν παραχωρηθεί δανεικός στην Μακάμπι Ρισόν για άλλους δεκατέσσερις αγώνες.
Το 2014-15, αγωνίστηκε σε 57 αγώνες με την ομάδα της Μακάμπι Τελ Αβίβ σε όλες τις διοργανώσεις, έχοντας 5.9 πόντους και 3.3 ριμπάουντ μέσο όρο.
Στις 18 Αυγούστου 2015, ανακοινώθηκε επίσημα η συνεργασία του αθλητή με τον Άρη για την σεζόν 2015-16.
Ένα χρόνο αργότερα, επέστρεψε στην πατρίδα του, φορώντας την φανέλα της Μακάμπι Ασντόντ. Σε 32 αγώνες τη σεζόν 2016-17, είχε 13.2 πόντους, 7.7 ριμπάουντ και 2.1 ασίστ μέσο όρο.
Στις 27 Ιουνίου 2017, επέστρεψε στην Μακάμπι Τελ Αβίβ, υπογράφοντας διετές συμβόλαιο. Στις 5 Οκτωβρίου 2017 κατέκτησε το Λιγκ Καπ Ισραήλ. Στο Final Four του πρωταθλήματος Ισραήλ ήταν από τους κορυφαίος της ομάδας ενώ στα playoffs μέτρησε 12.5 πόντους και 4.7 ριμπάουντ. Στην Ευρωλίγκα είχε 2.1 πόντους και 1.6 ριμπάουντ σε 20 συμμετοχές. Στις 2 Αυγούστου 2018, ανανέωσε για μία ακόμα σεζόν. Τη σεζόν 2018-19, μέτρησε 2.8 πόντους στην Ευρωλίγκα σε 26 εμφανίσεις, αλλά είχε 7.5 πόντους στο Ισραήλ όπου έπαιζε περισσότερο. Στις 25 Ιουνίου 2019, συμφώνησε για ακόμα ένα χρόνο με την Μακάμπι. Την σεζόν 2019-20, μέτρησε 5.4 πόντους, 2 ριμπάουντ και 1 ασίστ σε 24 ματς Ευρωλίγκας και 10.3 πόντους και 4.7 ριμπάουντ στο πρωτάθλημα, ενώ αναδείχτηκε MVP του μήνα Δεκεμβρίου για την διοργάνωση και κατέκτησε για ακόμα μια φορά το Πρωτάθλημα Ισραήλ.
Στις 29 Ιουλίου 2020, αποχώρησε από την πατρίδα του, για να συνεχίσει στην ισπανική Ομπραντόιρο. Με την Ομπραντόιρο μέτρησε τη σεζόν 2020-21 8.2 πόντους και 3.8 ριμπάουντ στο ισπανικό πρωτάθλημα, σε περίπου 22 λεπτά μέσο όρο συμμετοχής.
Στις 5 Ιουλίου 2021, επέστρεψε για δεύτερη φορά στην Μακάμπι Τελ Αβίβ. Συνολικά την περίοδο 2021-22, είχε σε 13 ματς στην Ευρωλίγκα συμπληρωματικό ρόλο και μέτρησε 2.2 πόντους, 1.1 ριμπάουντ, 0.7 ασίστ και 0.5 κλεψίματα, ενώ δεν κατάφερε με την Μακάμπι να κερδίσει κάποιον τίτλο στο Ισραήλ. Στις 25 Ιουλίου 2022, υπέγραψε για ένα ακόμα χρόνο. Στις 23 Οκτωβρίου 2022, η Μακάμπι επικράτησε της Χάποελ Τελ Αβίβ με 88-84 στην παράταση και κατέκτησε το τρόπαιο του Λιγκ Καπ Ισραήλ. Στις 13 Ιουνίου κατέκτησε το Πρωτάθλημα Ισραήλ, αφού η Μακάμπι νίκησε την Χάποελ με 2-1 στη σειρά των τελικών. Συνολικά σε 27 παιχνίδια Ευρωλίγκας είχε κατά μέσο όρο 3 πόντους, 1.8 ριμπάουντ και 1.1 ασίστ ανά 12 λεπτά συμμετοχής, φτάνοντας μέχρι τα playoffs της διοργάνωσης, όπου αποκλείστηκε από τη Μονακό (3-2), ενώ στο πρωτάθλημα Ισραήλ μέτρησε αντίστοιχα 7.7 πόντους και 3 ριμπάουντ σουτάροντας με 62% στα δίποντα και 51% στα τρίποντα. Στις 21 Ιουνίου ανανέωσε το συμβόλαιό του μέχρι το 2025.
Εξωτερικοί σύνδεσμοι
Κατηγορία:Ισραηλινοί καλαθοσφαιριστές Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Άρη Κατηγορία:Καλαθοσφαιριστές Μακάμπι Τελ Αβίβ Κατηγορία:Καλαθοσφαιριστές Μακάμπι Ρισόν ΛεΖιόν Κατηγορία:Καλαθοσφαιριστές Πρωταθλήματος Ισραήλ Κατηγορία:Καλαθοσφαιριστές ισραηλινών συλλόγων Κατηγορία:Καλαθοσφαιριστές Ευρωμπάσκετ 2022
Βικτόρια Νούλαντ
Έχει υπηρετήσει ως Βοηθός Υπουργός Εξωτερικών των Ηνωμένων Πολιτειών αρμόδια για ζητήματα στην Ευρώπη και την Ευρασία, από τον Σεπτέμβριο του 2013 έως τον Ιανουάριο του 2017, στην κυβέρνηση του προέδρου Μπαράκ Ομπάμα. Επίσης, έχει διατελέσει Εκπρόσωπος του Υπουργείου Εξωτερικών των Ηνωμένων Πολιτειών, από το 2011 έως το 2013. Επιπλέον, υπηρέτησε ως Πρέσβης των Ηνωμένων Πολιτειών στο ΝΑΤΟ, από το 2005 έως το 2008, υπό τον πρόεδρο Τζορτζ Ο. Μπους.
Βιογραφία
Η Βικτόρια Νούλαντ, γεννήθηκε το 1961 στην Νέα Υόρκη. Ο πατέρας της, είναι Ουκρανός Εβραϊκής καταγωγής, και η μητέρα της Χριστιανή Αμερικανίδα. Μεγάλωσε στην Νέα Υόρκη και στην πολιτεία του Κονέκτικατ.
Είναι παντρεμένη με τον μελετητή και ιστορικό Ρόμπερτ Κέιγκαν, με τον οποίο έχουν αποκτήσει μαζί δύο παιδιά.
Παραπομπές
Κατηγορία:Κυβερνητικοί αξιωματούχοι Κατηγορία:Αμερικανοί Κατηγορία:Αμερικανοί διπλωμάτες Κατηγορία:Εκπρόσωποι του Στέιτ Ντιπάρτμεντ Κατηγορία:Γυναίκες
Νορβηγικό Πρωτάθλημα Επιτραπέζιας Αντισφαίρισης
Το Νορβηγικό Πρωτάθλημα Επιτραπέζιας Αντισφαίρισης είναι το εθνικό ατομικό πρωτάθλημα στην επιτραπέζια αντισφαίριση της Νορβηγίας, που διοργανώνεται από την Νορβηγική Ομοσπονδία Επιτραπέζιας Αντισφαίρισης (Norges Bordtennisforbund).
Πραγματοποιείται κάθε χρόνο και αναδεικνύει τους πρωταθλητές Νορβηγίας σε επτά αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών, το διπλό μικτό, το ομαδικό ανδρών και το ομαδικό γυναικών. Η διοργάνωση διεξήχθη για πρώτη φορά το 1946.
Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
Εξωτερικοί σύνδεσμοι
Κατηγορία:Επιτραπέζια αντισφαίριση στη Νορβηγία Κατηγορία:Εθνικές διοργανώσεις επιτραπέζιας αντισφαίρισης